CELEX: 52010PC0021
Language: lt
Date: 2010-02-03
Title: Pasiūlymas Tarybos sprendimas dėl Kroatijos Respublikos ir Europos Sąjungos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje sudarymo

Svarbus teisinis pranešimas

|

52010PC0021

Pasiūlymas Tarybos sprendimas dėl Kroatijos Respublikos ir Europos Sąjungos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje sudarymo  /* KOM/2010/0021 galutinis - NLE 2010/0011 */  

	[pic] | EUROPOS KOMISIJA |Briuselis, 2010.2.3KOM(2010)21 galutinis2010/0011 (NLE)PasiūlymasTARYBOS SPRENDIMASdėl Kroatijos Respublikos ir Europos Sąjungos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje sudarymo  AIŠKINAMASIS MEMORANDUMAS-  Europos narkotikų ir narkomanijos stebėsenos centro (EMCDDA) veikloje gali dalyvauti visos trečiosios šalys, kurias su Sąjunga ir valstybėms narėms sieji bendri interesai siekiant Centro tikslų ir atliekant jo darbą pagal Europos Parlamento ir Tarybos reglamento (EB) Nr. 1920/2006 (nauja redakcija) 21 straipsnį.-  2005 m. Kroatijos Respublika pateikė paraišką dėl dalyvavimo EMCDDA veikloje. Pagal 2006 m. liepos 11 d. Tarybos derybų nurodymus derybos buvo sėkmingai užbaigtos 2009 m. liepos mėn. ir susitarimas parafuotas. Vėliau susitarimas buvo pataisytas atsižvelgiant į įsigaliojusią Sutartį dėl Europos Sąjungos veikimo ir 2009 m. gruodžio 22 d. abi šalys jį parafavo.-  Susitarimo projekto turinį galima apibendrinti taip: Kroatijos Respublika dalyvaus Centro darbo programoje ir vykdys Europos Parlamento ir Tarybos reglamente (EB) Nr. 1920/2006 (nauja redakcija) nustatytus įpareigojimus. Kroatijos Respublika bus įtraukta į Europos narkotikų ir narkomanijos informacinį tinklą (REITOX) ir dalysis duomenimis su EMCDDA, laikydamasi Sąjungos duomenų apsaugos reikalavimų ir nacionalinės teisės aktų. Kroatijos Respublika mokės finansinius įnašus Sąjungai, kad padengtų savo dalyvavimo išlaidas. Kroatijos Respublika taip pat dalyvaus Centro valdybos veikloje be balsavimo teisės, kol taps Europos Sąjungos nare. Savo ruožtu EMCDDA Kroatijos Respublikai taikys tokias pačias įtraukimo į Europos narkotikų ir narkomanijos informacinį tinklą (REITOX) ir aprūpinimo personalu sąlygas kaip ir dabartinėms valstybėms narėms.-  Susitarimas sudaromas neribotam laikotarpiui, kol Kroatijos Respublika taps Europos Sąjungos nare.-  Sutarties dėl Europos Sąjungos veikimo 218 straipsnio 6 dalies a punkto v papunktyje nustatyta, kad susitarimams, apimantiems sritis, kurioms taikoma įprasta teisėkūros procedūra, Taryba priima sprendimą dėl susitarimo sudarymo, gavusi Europos Parlamento pritarimą.-  Todėl Komisija rekomenduoja Tarybai, gavus Europos Parlamento pritarimą, priimti sprendimą dėl Europos Sąjungos ir Kroatijos Respublikos susitarimo dėl Kroatijos Respublikos dalyvavimo EMCDDA veikloje sudarymo.2010/0011 (NLE)PasiūlymasTARYBOS SPRENDIMASdėl Kroatijos Respublikos ir Europos Sąjungos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje sudarymoEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 168 straipsnio 5 dalį kartu su 218 straipsnio 6 dalies a punkto v papunkčiu,atsižvelgdama į Komisijos pasiūlymą,atsižvelgdama į Europos Parlamento pritarimą,kadangi:1.  2006 m. gruodžio 12 d. Europos Parlamento ir Tarybos reglamento (EB) Nr. 1920/2006 dėl Europos narkotikų ir narkomanijos stebėsenos centro (nauja redakcija)[1] 21 straipsnyje numatyta, kad Centro veikloje gali dalyvauti ir trečiosios šalys, kurias su Sąjunga ir jos valstybėmis narėmis sieja bendri interesai siekiant Centro tikslų ir atliekant jo darbą.2.  Europos Sąjungos ir Kroatijos Respublikos susitarimas dėl Kroatijos Respublikos dalyvavimo Europos narkotikų ir narkomanijos stebėsenos centro veikloje pasirašytas Europos Sąjungos vardu... m....... d., atsižvelgiant į tai, kad jis bus sudarytas vėliau.3.  Šis susitarimas turėtų būti sudarytas,PRIĖMĖ ŠĮ SPRENDIMĄ:1 straipsnisEuropos Sąjungos ir Kroatijos Respublikos susitarimas dėl Kroatijos Respublikos dalyvavimo Europos narkotikų ir narkomanijos stebėsenos centro veikloje yra sudaromas šiuo sprendimu. Susitarimo, kuris bus sudarytas, tekstas pridedamas prie šio sprendimo.2 straipsnisTarybos pirmininkas paskiria asmenį, įgaliotą Europos Sąjungos vardu pasikeisti susitarimo 10 straipsnyje numatytais patvirtinimo aktais, kuriais išreiškiamas Europos Sąjungos sutikimas laikytis susitarimo.3 straipsnisŠis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje .Susitarimo įsigaliojimo data skelbiama Europos Sąjungos oficialiajame leidinyje .Priimta Briuselyje […]Tarybos vardu[Pirmininkas]PRIEDASSUSITARIMASKroatijos Respublikos ir Europos Sąjungos susitarimas dėl Kroatijos Respublikos dalyvavimo Europos narkotikų ir narkomanijos stebėsenos centro veiklojeKROATIJOS RESPUBLIKA ir EUROPOS SĄJUNGA (toliau – Sąjunga),prisimindamos, kad 2003 m. Salonikuose posėdžiavusi Europos Vadovų Taryba, remdamasi plėtros patirtimi, siekė dar labiau sustiprinti išskirtinius Europos Sąjungos ir Vakarų Balkanų šalių santykius,atsižvelgdamos į Europos Parlamento Tarybos reglamentą (EB) Nr. 1920/2006[2] (toliau – reglamentas) dėl Europos narkotikų ir narkomanijos stebėsenos centro (toliau – Centras),kadangi reglamento 21 straipsnyje numatyta, kad Centro veikloje gali dalyvauti ir trečiosios šalys, kurias su Sąjunga ir jos valstybėmis narėmis sieja bendri interesai siekiant Centro tikslų ir atliekant jo darbą,kadangi Kroatijos Respublika taip pat siekia reglamente nustatytų Centro tikslų ir uždavinių, nes pagrindinis Kroatijos Respublikos tikslas yra tapti Europos Sąjungos nare,kadangi Kroatijos Respublika sutinka su reglamente aprašytomis Centro užduotimis, darbo metodu ir prioritetinėmis veiklos sritimis,kadangi Kroatijos Respublikoje yra institucija, tinkama prijungti prie Europos narkotikų ir narkomanijos informacinio tinklo,SUSITARĖ:1 straipsnisKroatijos Respublika visapusiškai dalyvauja Centro veikloje šiame Susitarime nustatytomis sąlygomis.2 straipsnisEuropos narkotikų ir narkomanijos informacinis tinklas (REITOX)4.  Kroatijos Respublika prijungiama prie Europos narkotikų ir narkomanijos informacinio tinklo (REITOX).5.  Kroatijos Respublika per 28 dienas nuo šio Susitarimo įsigaliojimo informuoja Centrą apie pagrindines savo nacionalinio informacinio tinklo dalis, įskaitant nacionalinį stebėsenos centrą, taip pat nurodo visus kitus specializuotus centrus, kurie galėtų naudingai prisidėti prie Centro veiklos.3 straipsnisValdybaCentro valdyba kviečia Kroatijos Respublikos atstovą dalyvauti jos posėdžiuose. Atstovas dalyvauja visuose posėdžiuose be teisės balsuoti. Valdyba gali išimties tvarka sušaukti tik valstybių narių ir Europos Komisijos atstovų posėdį, kuriame būtų aptariami tik Sąjungai ir valstybėms narėms rūpimi klausimai.Valdyba per posėdį su Kroatijos Respublikos atstovais nustato išsamias Kroatijos Respublikos dalyvavimo Centro veikloje sąlygas.4 straipsnisBiudžetasKroatijos Respublika prisideda prie 1 straipsnyje minimos Centro veiklos finansavimo šio Susitarimo priede, kuris yra neatskiriama Susitarimo dalis, nustatytomis sąlygomis.5 straipsnisDuomenų apsauga ir konfidencialumas6.  Kai, vadovaudamasis šiuo Susitarimu, Centras perduoda informaciją Kroatijos Respublikos valdžios institucijoms pagal Sąjungos ir Kroatijos teisę, tokia informacija gali būti naudojama tik nurodytam tikslui ir tik informaciją perduodančios institucijos nurodytomis sąlygomis. Teikiant tokią informaciją negali būti teikiami asmens duomenys.7.  Informacija apie narkotikus ir narkomaniją, kurią Centras teikia Kroatijos valdžios institucijoms, gali būti skelbiama tik laikantis Sąjungos ir Kroatijos informacijos sklaidos bei konfidencialumo taisyklių. Asmens duomenys negali būti skelbiami ar pateikiami viešai.8.  Kroatijos Respublikoje paskirti specializuoti centrai neįpareigoti teikti informaciją, kuri pagal Kroatijos teisės aktus laikoma konfidencialia.9.  Kiek tai susisiję su Kroatijos Respublikos institucijų Centrui teikiama informacija, Centras privalo laikytis reglamento 6 straipsnyje nustatytų taisyklių.6 straipsnisTeisinis statusasKroatijos Respublikoje Agentūros teisinė padėtis atitinka juridinių asmenų padėtį pagal Kroatijos teisę.7 straipsnisAtsakomybėCentro atsakomybė reglamentuojama pagal reglamento 19 straipsnyje nustatytas taisykles.8 straipsnisPrivilegijosKad Agentūra ir jos darbuotojai galėtų vykdyti savo užduotis, Kroatijos Respublika suteikia tokias pačias privilegijas ir imunitetus, kokie numatyti Protokolo dėl Europos Bendrijų privilegijų ir imunitetų 1–4 straipsniuose, 6 ir 7 straipsniuose, 11–14 straipsniuose, 16 straipsnyje, 18 ir 19 straipsniuose[3].9 straipsnisTarnybos nuostataiPagal Europos Bendrijų kitų tarnautojų įdarbinimo sąlygų 12 straipsnio 2 dalies a punkte nustatytas sąlygas, Kroatijos piliečius, turinčius visas piliečiams suteikiamas teises, Centro vykdomasis direktorius gali įdarbinti pagal sutartį.10 straipsnisĮsigaliojimasŠis Susitarimas įsigalioja kito mėnesio po paskutinės diplomatinės notos, kuria patvirtinama, kad įvykdyti atitinkamos Susitariančiosios Šalies teisiniai reikalavimai dėl Susitarimo įsigaliojimo, gavimo pirmąją dieną.11 straipsnisGaliojimas ir nutraukimas10.  Šis Susitarimas sudarytas neribotam laikui. Jis nutraukiamas Kroatijos Respublikos įstojimo į Europos Sąjungą dieną.11.  Bet kuri Susitariančioji Šalis gali denonsuoti šį Susitarimą, apie tai raštu pranešusi kitai Susitariančiajai Šaliai. Šis Susitarimas nustoja galioti praėjus šešiems mėnesiams po tokio pranešimo gavimo dienos.Priimta [vieta] [data] dviem originaliais egzemplioriais anglų kalba.Kroatijos Respublikos vardu Europos Sąjungos vardu  PRIEDASKroatijos Respublikos finansinis įnašas Europos narkotikų ir narkomanijos stebėsenos centro veiklai12.  Finansinis įnašas, kurį Kroatijos Respublika turi mokėti į Europos Sąjungos biudžetą, kad galėtų dalyvauti Europos narkotikų ir narkomanijos stebėsenos centro (toliau – Centras) veikloje, laipsniškai didės ketverių metų laikotarpiu, per kurį Kroatijos Respublika palaipsniui pradės vykdyti veiklą. Privalomas finansinis įnašas yra:13.  pirmaisiais dalyvavimo metais 100 000 EUR14.  antraisiais dalyvavimo metais 150 000 EUR15.  trečiaisiais dalyvavimo metais 210 000 EUR16.  ketvirtaisiais dalyvavimo metais 271 000 EURNuo penktųjų dalyvavimo metų Kroatijos Respublika kasmet mokės Centrui ketvirtaisiais dalyvavimo metais mokėtą įnašą, indeksuotą atsižvelgiant į Sąjungos subsidijos Centrui padidėjimą.Kroatijos Respublika, mokėdama įnašą Centro veiklai, gali iš dalies naudoti Sąjungos paramą, o didžiausias Sąjungos įnašas pirmaisiais dalyvavimo metais gali būti 75 %, antraisiais dalyvavimo metais – 60 %, o vėlesniais metais – 50 %. Laikantis atskiros programavimo tvarkos, būtinos Sąjungos lėšos bus pervestos Kroatijos Respublikai pagal atskirą finansavimo memorandumą.Likusią įnašo dalį sumokės Kroatijos Respublika.17.  Kroatijos Respublikos įnašas bus tvarkomas pagal Europos Sąjungos bendrajam biudžetui taikomą Finansinį reglamentą. Kroatijos Respublikos atstovų ir ekspertų kelionės bei pragyvenimo išlaidas, kurias jie patirs, dalyvaudami Centro veikloje ar posėdžiuose, susijusiuose su Centro darbo programos įgyvendinimu, Centras padengia tokiu pačiu pagrindu ir tvarka, kokia šiuo metu galioja Europos Sąjungos valstybėms narėms.18.  Pirmaisiais kalendoriniais dalyvavimo metais Kroatijos Respublika mokės įnašą, proporcingai apskaičiuotą nuo dalyvavimo pradžios dienos iki metų pabaigos. Vėlesniais metais įnašas bus mokamas pagal šį Susitarimą.[1] OL L 376, 2006 12 27, p. 1.[2] OL L 376, 2006 12 27, p. 1.[3] Protokolas dėl Europos Bendrijų privilegijų ir imunitetų, pridėtas prie Europos Bendrijų jungtinės Tarybos ir jungtinės Komisijos steigimo sutarties,OL L 152, 1967 7 13, p. 13.